**PRORAČUNSKI KORISNIK:** SVEUČILIŠTE JOSIPA JURJA STROSSMAYERA U OSIJEKU, GRAĐEVINSKI I ARHITEKTONSKI FAKULTET OSIJEK

**NADLEŽNO MINISTARSTVO:** MINISTARSTVO ZNANOSTI, OBRAZOVANJA I MLADIH

**OIB:** 04150850819

**RAZINA:** 11

**ŠIFRA DJELATNOSTI:** 8542

**RKP:** 2250

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

Građevinski i arhitektonski fakultet Osijek je javno visoko učilište u sastavu Sveučilišta Josipa Jurja Strossmayera u Osijeku. Osnovna djelatnost Fakulteta je visoko obrazovanje i znanost. Najvećim dijelom se financira iz proračuna Republike Hrvatske, a manjim dijelom od obavljanja vlastite djelatnosti.

Godišnji izvještaj o izvršenju financijskog plana Građevinskog i arhitektonskog fakulteta Osijek za 2025. godinu izrađuje se sukladno Zakonu o proračunu (Narodne novine, br. 144/21) i Pravilniku o polugodišnjem i godišnjem izvještaju o izvršenju proračuna i financijskog plana (Narodne novine, br. 85/23).

**I. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

**PRIHODI I PRIMICI**

Ukupni prihodi i primici u izvještajnom razdoblju ostvareni su u iznosu od 2.589.840,52 eura, što u usporedbi s istim razdobljem 2024. godine predstavlja povećanje od 10,32 %, a u odnosu na financijski plan za 2025. godinu izvršeno je 49,76 % planiranog iznosa.

Prihodi izvora 11 - Opći prihodi i primici izvršeni su u ukupnom iznosu od 2.181.609,52 eura što je za 6,19 % više u usporedbi s istim razdobljem 2024. godine, a u odnosu na financijski plan za 2025. godinu izvršeno je 53,61 % planiranog iznosa.

Prihodi izvora 31 - Vlastiti prihodi izvršeni su u ukupnom iznosu od 75.627,34 eura što je manje za 5,04 % u usporedbi s istim razdobljem 2024. godine, a u odnosu na financijski plan za 2025. godinu izvršeno je 39,80 % planiranog iznosa.

Prihodi su ostvareni od obavljanja poslova na tržištu i u tržišnim uvjetima, prodaje knjiga i promotivnih proizvoda u izdanju Fakulteta, iznajmljivanja prostora i provođenja programa stručnih usavršavanja.

Prihodi izvora 43 – Ostali prihodi za posebne namjene izvršeni su u ukupnom iznosu od 27.405,94 eura što je više za 47,48 % u usporedbi s istim razdobljem 2024. godine, a u odnosu na financijski plan za 2025. godinu izvršeno je 5,45 % planiranog iznosa. Rezultat izvršenja na ovoj poziciji je očekivan budući da se većina prihoda na ovoj poziciji ostvaruje u rujnu i listopadu što izravno utječe na postotak izvršenja.

Prihodi izvora 5 – Pomoći izvršeni su u ukupnom iznosu od 294.737,23 eura što je više za 56,30 % u usporedbi s istim razdobljem 2024. godine, a u odnosu na financijski plan za 2025. godinu izvršeno je 78,06 % planiranog iznosa.

Ostvareni prihodi odnose na doznačena sredstva za projekte: Procjena ekološkog rizika i ublažavanje imovine imovine kulturne baštine u Srednjoj Aziji – ERAMCA, Interaktivni klimatski servisni sustav – korištenje zelenih infrastruktura i online alata za bolje prilagođavanje i otpor na opasnosti od klimatskih promjena u prekograničnom području Hrvatske i Srbije, Sinergija primjene inteligentnih metoda u procjeni ponašanja zgrada, elemenata i materijala i inovativna uporaba recikliranih građevinskih materijala zasnovana na eksperimentalnim i novim pristupima za uspostavu održivog životnog prostora, Documenting chardak house for preserving endangered wooden structure along Drava and Danube rivers in Croatia, ERASMUS+ projekt individualne mobilnosti nastavnog i nenastavnog osoblja kroz boravak na inozemnim ustanovama, BIP Flow Together: Common Rivers, Common Culture te NPOO projekata Hrvatske zaklade za znanost: Nabijena zemlja za modeliranje i normizaciju u potresno aktivnim područjima i Sinergija primjene inteligentnih metoda u procjeni ponašanja zgrada, elemenata i materijala i inovativna uporaba recikliranih građevinskih materijala zasnovana na eksperimentalnim i novim pristupima za uspostavu održivog životnog prostora.

Prihodi izvora 6 – Donacije izvršeni su u ukupnom iznosu od 10.460,49 eura što je u usporedbi s istim razdobljem 2024. godine više za 64,78 % , a u odnosu na financijski plan za 2025. godinu izvršeno je 16,08 % planiranog iznosa.

Ostvareni prihodi odnose na doznačena sredstva za projekte: Razvoj inovativnih zelenih kompozitnih materijala i predgotovljenih elemenata za pasivne/niskoenergetske kuće i modularnu gradnju, Strateško partnerstvo za novu generaciju proizvoda od drva - WOOD(R)EVOLUTION i EYES HEARTS HANDS Urban Revolution.

|  |  |  |  |
| --- | --- | --- | --- |
| **Izvor** | **Plan****2025.** | **Izvršenje****30.06.2025.** | **Indeks izvršenja** |
| Opći prihodi i primici(izvor 11) | 4.069.690,00 | 2.181.609,52 | 53,61 |
| Vlastiti prihodi(izvor 31) | 190.000,00 | 75.627,34 | 39,80 |
| Ostali prihodi za posebne namjene(izvor 43) | 502.500,00 | 27.405,94 | 5,45 |
| Pomoći EU(izvor 51) | 128.179,00 | 67.634,42 | 52,77 |
| Ostale pomoći(izvor 52) | 249.389,00 | 227.102,81 | 91,06 |
| Donacije(izvor 61) | 65.052,00 | 10.460,49 | 16,08 |
| **UKUPNO** | **5.204.810,00** | **2.589.840,52** | **49,76** |

**RASHODI I IZDACI**

Ukupni rashodi i izdaci ostvareni su u iznosu od 2.663.830,12 eura što u usporedbi s istim razdobljem 2024. godine predstavlja povećanje od 7,92 %, a u odnosu na financijski plan za 2025. godinu izvršeno je 52,43 % planiranog iznosa.

U strukturi ukupnih rashoda najveći iznos izvršenih rashoda odnosi se na redovnu djelatnost koja se financira iz izvora 11 – Opći prihodi i primici, aktivnost A621003 (Redovna djelatnost Sveučilišta u Osijeku) koji su u promatranom razdoblju izvršeni u iznosu od 1.881.728,43 eura. Najveći iznos rashoda iz ove aktivnosti odnosi se na rashode za zaposlene koji su za promatrano razdoblje izvršeni 51,06 % planiranog iznosa. Također, iz izvora 11 – Opći prihodi i primici planirani su rashodi za aktivnost A622122 (Programsko financiranje javnih visokih učilišta) koji su izvršeni 82,71 % planiranog iznosa. Rashodima ove aktivnosti najvećim se dijelom financiraju materijalni rashodi.

Rashodi za projekte koje Fakultet provodi izvršeni su sukladno planiranim i odobrenim sredstvima iz izvora 51 – Pomoći EU, izvora 52 – Ostale pomoći i izvora 61 - Donacije. Iz izvora 31- Vlastiti prihodi i izvora 43 – Ostali prihodi za posebne namjene izvršeni su rashodi za aktivnost A679090 (Redovna djelatnost Sveučilišta u Osijeku iz evidencijskih prihoda) sukladno ostvarenim i prenesenim prihodima i primicima.

|  |  |  |  |
| --- | --- | --- | --- |
| **Izvor** | **Plan****2025.** | **Izvršenje****30.06.2025.** | **Indeks izvršenja** |
| Opći prihodi i primici(izvor 11) | 4.069.690,00 | 2.177.132,77 | 53,50 |
| Vlastiti prihodi(izvor 31) | 160.246,00 | 81.407,00 | 50,80 |
| Ostali prihodi za posebne namjene(izvor 43) | 509.254,00 | 292.651,89 | 57,47 |
| Pomoći EU(izvor 51) | 128.179,00 | 41.741,36 | 32,56 |
| Ostale pomoći(izvor 52) | 148.127,00 | 62.401,18 | 42,13 |
| Donacije(izvor 61) | 65.052,00 | 8.495,92 | 13,06 |
| **UKUPNO** | **5.080.548,00** | **2.663.830,12** | **52,43** |

**II. OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLJEDEĆE RAZDOBLJE**

Ukupan višak prihoda i primitaka raspoloživ u sljedećem razdoblju iznosi 801.421,42 eura i raspoređuje se za financiranje rashoda poslovanja te za financiranje rashoda za nabavu nefinancijske imovine.

Od ukupno ostvarenog viška prihoda i primitaka iz proteklih razdoblja 124.650,61 eura odnosi se na izvor 31 – Vlastiti prihodi, a rezultat je neutrošenih prihoda iz proteklih razdoblja koji su ostvareni od obavljanja poslova na tržištu i u tržišnim uvjetima, iznajmljivanja prostora, prodaje knjiga i promotivnih proizvoda u izdanju Fakulteta i provođenja programa stručnih usavršavanja koji se realiziraju na Građevinskom i arhitektonskom fakultetu Osijek. Višak vlastitih sredstava ostvaren na izvoru 31 - Vlastiti prihodi prenosi se u sljedeće razdoblje i koristit će se za pokriće rashoda redovitog poslovanja Fakulteta kao i za rashode nabave nefinancijske imovine.

Na izvoru 43 - Ostali prihodi za posebne namjene ostvaren je višak u iznosu od 12.161,75 eura koji je rezultat neutrošenih prihoda iz proteklih godina koji su ostvareni od programa prijediplomskih, diplomskih i poslijediplomskih studija koji se realiziraju na Građevinskom i arhitektonskom fakultetu Osijek. Višak namjenskih sredstava ostvaren na izvoru 43 - Ostali prihodi za posebne namjene prenosi se u sljedeće razdoblje i koristit će se za pokriće rashoda redovitog poslovanja Fakulteta kao i za rashode nabave nefinancijske imovine.

Na izvoru 51 - Pomoći EU ostvaren je višak u iznosu od 80.158,97 eura, a rezultat je neutrošenih sredstava za projekte koji se provode na Građevinskom i arhitektonskom fakultetu Osijek, a financiraju se iz EU fondova. Na izvoru 52 – Ostale pomoći ostvaren je višak u iznosu od 208.516,23 eura, a rezultat je neutrošenih sredstava za projekte koji se provode na Fakultetu, a financiraju se iz sredstava Hrvatske zaklade za znanost, EU fondova i inozemstva. Višak sredstava ostvarenih na izvoru 51 - Pomoći EU i 52 – Ostale pomoći prenosi se u sljedeće razdoblje i koristit će se za pokriće rashoda ugovorenih projekata.

Višak sredstava koji su ostvareni na izvoru 12 - u iznosu od 51.376,33 eura, te višak sredstava na izvoru 561 - u iznosu od 280.943,46 eura, rezultat su aktivnosti projekata provedenih na Fakultetu koristit će se za unaprjeđenje znanstvene djelatnosti Fakulteta i infrastrukture potrebne za realizaciju znanstvenih i nastavnih procesa.

 Na izvoru 61 – Donacije ostvaren je višak u iznosu od 43.614,07 eura, a rezultat je neutrošenih sredstava za projekte koji se provode na Građevinskom i arhitektonskom fakultetu Osijek.

KLASA: 400-04/25-01/00015

URBROJ: 2158-77-10-25-00002

Osijeku 14. srpnja 2025. godine  **DEKAN**

**prof. dr. sc. Hrvoje Krstić**